joelniklaus/EU_Wikipedias huggingface dataset:
Renault Viva Grand Sport

Renault Viva Grand Sport oli Renault'n vuosina 1934-1939 valmistama automalli. Se esiteltiin vuoden 1934 Pariisin autonäyttelyssä yhdessä Nervastellan kanssa. Renault teki sopimuksen lentäjä Hélène Boucherin kanssa auton markkinoinnista.
Viva Grand Sportin moottorina oli kuusisylinterinen rivimoottori, iskutilavuudeltaan 4085 cm³. Mallilla voitettiin vuoden 1934 Grand Prix de la Baule.

Versiot 
 ABX (vuonna 1934), 78 hv.
 ACX1 (maaliskuusta kesäkuuhun 1934), 85 hv.
 ACX2 (vuoden 1935 loppuun asti), 88 hv.
 ACX3 (vuonna 1936), 88 hv.
 BCX1 - BCX4 (maaliskuusta 1937), 88 hv.
 BDV1 (lokakuusta 1938) 95 hv.

Aiheesta muualla 
Hélène Boucher ja Viva Grand Sport

Viva Grand Sport
1930-luvun autot
Meidän Festivaali

Meidän Festivaali on vuonna 1997 perustettu vuosittainen musiikkitapahtuma, jonka nimi oli vuoteen 2010 saakka Tuusulanjärven kamarimusiikki. Tapahtuman järjestäjänä toimii Järvenpään Sibelius-seura.

Tapahtuman ensimmäisenä taiteellisena johtajana toimi 1997–1998 Olli-Pekka Karppinen. Alkuvuosina tapahtuman konsertit olivat klassisen kamarimusiikin konsertteja. Vuosina 1999–2006 tapahtuman taiteellisina johtajina toimivat viulistiveljekset Jaakko ja Pekka Kuusisto, joista jälkimmäinen on jatkanut yksin tapahtuman taiteellisena johtajana vuodesta 2007 lähtien. Syksyllä 2018 taiteellisena johtajana aloittaa Kamus-kvartetti.

Meidän Festivaali kuuluu Finland Festivals -tapahtumiin. Monien tapahtuman konserttien esityspaikkoina on ollut Tuusulanjärven taiteilijayhteisön taloja, kuten Villa Kokkonen, Ainola, Suviranta, Halosenniemi ja Erkkola.

Tunnustus 
Meidän Festivaali on palkittu Finland Festivalsin Vuoden Festivaali 2011 -nimikkeellä sekä vuoden 2013 musiikin valtionpalkinnolla.

Lähteet

Aiheesta muualla 
 Meidän Festivaali

Tuusula
Järvenpään tapahtumat
Klassisen musiikin tapahtumat Suomessa
Kyösti Iitti

Kyösti Iitti (s 8. kesäkuuta 1948) on pöytyäläinen kuvanveistäjä ja kansantaiteilija.

Kyösti Iitti aloitti työuransa metsätyöntekijänä. Parikymppisenä hän meni Wärtsilän Turun telakan levyseppäkouluun. Hän teki metallimiehen töitä, kunnes sairastuminen astmaan pakotti vaihtamaan ammattia. Hän kouluttautui hierojaksi ja toimii edelleen hierojan ammatissa. Iitin sukujuuret ovat Karjalassa. 

Iitti tekee taidetta kierrätysmetallista. Hänen teoksensa ovat pääasiassa ihmis- tai eläinhahmoja. Kotona Pöytyän Kaitoonmäellä hänen taidettaan on runsaasti esillä pihalla ja muualla 5 hehtaarin metsätontilla. Hän on tehnyt ITE-taidetta vuodesta 1985 lähtien. Hänen työnsä Uudisraivaajat on ollut esillä Loimaalla Suomen maatalousmuseo Sarassa. Vuonna 2005 Kettinkikarhu oli esillä Helsingin Töölönlahden ITE-veistospuistossa.

Lähteet

Viitteet

Kirjallisuutta

Aiheesta muualla 
 Enkelipuisto-blogi
 

Suomalaiset kansantaiteilijat
Suomalaiset kuvanveistäjät
Vuonna 1948 syntyneet
Elävät henkilöt
Haaretz

Haaretz (, "Maa", tarkoittaa Israelia) on vuonna 1919 perustettu Israelin vanhin päivälehti. Se ilmestyy hepreankielisenä berliner-kokoisena. Haaretz English Edition on lehden englanniksi käännetty painos. Israelissa se ilmestyy ja on myynnissä yhdessä International Herald Tribunen kanssa. Pohjois-Amerikassa se ilmestyy sanomalehtenä kerran viikossa, ja siinä on koosteena viikon artikkeleita. Haaretzin molemmat versiot ovat luettavissa myös internetissä.

Muihin Israelissa ilmestyviin laajalevikkisiin sanomalehtiin, etenkin Maariviin ja Yedioth Ahronothiin, verrattuna Haaretzin otsikot ja kirjainkoko ovat pienempiä, kuvilla on vähemmän tilaa ja artikkelit ovat analyyttisempiä. Johtavat poliitikot pitävät sen pääkirjoitussivua vaikutusvaltaisempana Uutisten lisäksi Haaretzissa julkaistaan artikkeleita yhteiskunnallisista ja ympäristöaiheista, kirjallisuuskatsauksia, tutkivia artikkeleita ja poliittisia kommentointeja. 

Haaretzin lukijakunta koostu Israelin keski- ja yläluokasta, intellektuelleista, koulutetusta väestä. Sitä luetaan yleisesti Israelin älymystön ja poliittisten johtajien piirissä, ja Encyclopædia Britannicassa sitä luonnehditaan Israelin vaikutusvaltaisimmaksi sanomalehdeksi.

Hepreankielisen painoksen levikki on arkisin 75 000. Pohjois-Amerikassa ilmestyy painettu viikkolehti, jossa on koosteena viikon uutiset. Lehti ilmoittaa hepreankielisen lehden maksavien tilaajien määräksi 65 000, irtonumeromyynnin kanssa yhteensä päivittäinen levikki on 72 000, viikonloppuisin 100 000. Englanninkielisen lehden tilaajamäärä on 15 000.

Lähteet

Aiheesta muualla
 Haaretz 
 Haaretz 
 Haaretz English Editions
 About Haaretz 
 David Newman, Israel: The Myth of Left-Wing Media Control, World Press Review, elokuu 2002

Israelilaiset sanomalehdet
Telia Inmics-Nebula

Telia Inmics-Nebula Oy on Telian omistama ICT-palveluyritys. Inmics Oy perustettiin vuonna 1989. Nebula puolestaan perustettiin vuonna 1997 nimellä Nebula Oy.
Yhtiöllä on useita palvelinkeskuksia Suomessa. Nebulan oma runkoverkko kattoi Suomen suurimmat talousalueet. Nebulalla oli yhteensä noin 34 000 asiakasta.

Telia ilmoitti toukokuussa 2017 ostavansa Nebulan sijoitusyhtiö Ratokselta.  Vuoden 2017 joulukuussa Telia ilmoitti ostavansa ICT-palveluita myyvän Inmicsin Autereen perheeltä 75 miljoonalla eurolla. Nebula Oy ja Inmics Oy sulautettiin Telia Inmics-Nebulaksi vuoden 2019 alussa. Vuonna 2019 Telia Inmics-Nebula osti Datainfo Oy:n koko osakekannan ja sulautti sen yritysfuusiolla osaksi Telia Inmics-Nebulaa.

Nykyisellään yritys tarjoaa pilvipalveluita, laitteita ja loppukäyttäjä palveluita Suomen laajuisesti sekä laitteita Euroopan laajuisesti.

Vuoden 2021 alussa Telia Inmics-Nebula työllistää noin 600 henkilöä.

Palvelut 
Nebulan palveluihin kuului yrityksille erilaisia sähköposti-, sovellus-, webhotelli-, palvelin- ja konesalipalveluita. 

Nebula tarjosi IPv6-yhteyksiä vuodesta 2007 lähtien.

Lähteet

Aiheesta muualla 
 Telia Inmics-Nebulan kotisivut

Suomalaiset tietoliikenneyhtiöt
Telia Company
Etne

Etne on kunta Hordalandin läänissä Norjassa. Etnen kunta perustettiin 1. tammikuuta 1838. Suurin osa Skånevikin kunnasta yhdistettiin Etneen 1. tammikuuta 1965. Tammikuussa 2013 tehdyn väestönlaskennan mukaan Ernen kunnassa oli 4 040 asukasta.

Lähteet 

Etne
Fedje

Fedje on kunta ja samannimisen kunnan suurin saari Hordalandin läänissä Norjassa. Fedjen saari erotettiin Austrheimin kunnasta omaksi kunnakseen 1. tammikuuta 1947. Tammikuussa 2013 tehdyn väestönlaskennan mukaan Fedjen kunnassa oli 569 asukasta. Saarelle on autolauttayhteys Sævrøynasta.

Lähteet

Aiheesta muualla 

Fedje
Norjan saaret
Fitjar

Fitjar on kunta Hordalandin läänissä Norjassa. Fitjarin kunta erotettiin omaksi kunnakseen Stordin kunnasta vuonna 1860. Tammikuussa 2013 tehdyn väestönlaskennan mukaan Fitjarin kunnassa oli 2 980 asukasta.

Fitjar on ikivanha asuinpaikka, mutta erityisesti viikinkiaika oli sen kukoistuksen aikaa. Sekä 900-luvun Norjan yhteenliittäjä Harald Kaunotukka että sen kristillistäjä Haakon Hyvä oleskelivat pitkään Fitjarissa. Haakonin muistopatsas on pystytetty muistuttamaan Fitjarin taistelusta ja Haakonin kuolemasta siinä (tapahtui mahdollisesti vuonna 961).

Lähteet

Aiheesta muualla
Fjell

Fjell on kunta Hordalandin läänissä Norjassa. Fjellin kunta perustettiin 1. tammikuuta 1838. Kunta koostuu useasta saaresta Bergenin länsipuolella. Tammikuussa 2013 tehdyn väestönlaskennan mukaan Fjellin kunnassa oli 23 777 asukasta.

Lähteet

Aiheesta muualla
Fusa

Fusa on kunta Hordalandin läänissä Norjassa. Fusan kunta perustettiin vuonna 1856, kun se erotettiin Osin kunnasta. Hålandsdal ja Strandvik erotettiin Fusasta 1. tammikuuta 1903 ja yhdistettiin uudestaan 1. tammikuuta 1964. Tammikuussa 2013 tehdyn väestönlaskennan mukaan Fusan kunnassa oli 3 818 asukasta.

Lähteet 

Fusa
Granvin

Granvin on kunta Hordalandin läänissä Norjassa. Granvinin kunta (silloinen Graven) perustettiin 1. tammikuuta 1838. Vuonna 1858 kolme pitäjää sisältänyt kunta jaettiin kolmeen erilliseen kuntaan; Granvin, Eidfjord ja Ulvik. Tammikuussa 2013 tehdyn väestönlaskennan mukaan Granvinin kunnassa oli 904 asukasta.

Lähteet

Aiheesta muualla
Heikinheimo

Heikinheimo on usean henkilön sukunimi. Nimi on saatu suomentamalla Heikelistä.

 Aarne Heikinheimo (1894–1938), suomalainen jääkärikenraalimajuri
 Albert Heikinheimo (1899–1976), suomalainen kirkkoherra ja diakonissalaitoksen johtaja
 Anna-Liisa Heikinheimo (1905–2000), opettaja ja järjestövaikuttaja
 Annamari Heikinheimo, lääketieteen professori
 Antti Heikinheimo (s. 1954), suomalainen asianajaja
 Assari Mikael Heikinheimo (1871–1939), lyseon lehtori, rehtori ja suomentaja
 Eva Heikinheimo (1879–1955), Edistyspuolueen kansanedustaja
 Hannu Heikinheimo (1943–2020), suomalainen elokuvaohjaaja, -tuottaja ja -käsikirjoittaja, televisio-ohjaaja ja toimittaja
 Ilmari Heikinheimo (1891–1966), suomalainen kirjallisuudentutkija ja toimittaja
 Ilmari Heikinheimo (s. 1988), suomalainen lyömäsoittaja
 Jaakko Heikinheimo (1915–1990), suomalainen kirkkoherra ja runoilija
 Jalo Heikinheimo (1890–1972), suomalainen jääkärieverstiluutnantti
 Kaarina Heikinheimo (s. 1946), suomalainen tekstiilitaiteilija
 Lasse Heikinheimo (1917–2000), suomalainen metsätieteilijä.
 Maija Heikinheimo (1908–1963), suomalainen sisustusarkkitehti
 Mikko Heikinheimo (1881–1960), suomalainen sähkötekniikan professori
 Mikko Heikinheimo (1946–2022), suomalainen suurlähettiläs ja tietokirjailija
 Olli Heikinheimo (1882–1973), suomalainen metsänhoitaja, Metsäntutkimuslaitoksen johtaja
 Oskari Heikinheimo (1873–1950), Kokoomuksen kansanedustaja
 Päivi Heikinheimo (s. 1938), suomalainen laulaja
 Sakari Heikinheimo (1907–1985), pianisti ja arkistonhoitaja
 Seppo Heikinheimo (1938–1997), suomalainen musiikkitieteilijä, musiikkikriitikko, kirjailija ja kääntäjä sekä Suomalaisuuden liiton puheenjohtaja
 Siljamari Heikinheimo, suomalainen viulisti
 V. A. Heikinheimo (1875–1948), suomalainen kirkkoherra, rehtori, rovasti ja Helsingin yliopiston käytännöllisen teologian assistentti
 Valma Krank-Heikinheimo (1880–1955), suomalainen kotitalousopettaja ja tietokirjailija
 Vesa Heikinheimo (s, 1983), suomalainen jalkapalloilija.
Oinonen

Oinonen on suomalainen sukunimi. Tässä tunnettuja Oinosia:

 Ari Oinonen, suomalainen kapellimestari ja muusikko
 Erkki Oinonen (1915–2005), suomalainen maanviljelijä ja Mannerheim-ristin ritari n:o 147
 Janne Oinonen (1896–1961), suomalainen jääkärikapteeni
 Jaska Oinonen (s. 1962), punk-muusikko
 Johannes Oinonen, "Niitahon Jussi" (1874–1965), yksi viimeisistä suomen kieltä taitaneista metsäsuomalaisista
 Juuso Oinonen (s. 1988), suomalainen jääkiekkomaalivahti
 Kati Oinonen, Omppu Oinonen (s. 1971), suomalainen kitaristi ja säveltäjä
 Lauri Oinonen (s. 1947), suomalainen rovasti ja kansanedustaja
 Matti Oinonen (1897–1946), suomalainen yleisesikuntaeversti ja pioneeritaktiikan uudistaja
 Miikka Oinonen (s. 1983), suomalainen jalkapalloilija
 Mikko Oinonen, (1883–1956), suomalainen taidemaalari
 Olli-Matti Oinonen (s. 1953), suomalainen teatteriohjaaja ja näyttelijä
 Otto Oinonen (1898–1937), suomalainen kirjailija ja toimittaja
 Paula Oinonen, suomalainen kuvataiteilija
 Pekka Oinonen (s. 1944), suomalainen suurlähettiläs ja ulkoasiainneuvos
 Pentti Oinonen (s. 1952), suomalainen kansanedustaja
 Päivi Oinonen (1915–1979), suomalainen kirjailija
 Seppo Oinonen (1917–1986), ammattikasvatushallituksen pääjohtaja
 Teemu Oinonen (s. 1936), suomalainen kirjailija
 Veli-Pekka Oinonen (s. 1959), suomalainen muusikko
 Woldemar Oinonen (1891–1963), suomalainen jääkärikenraalimajuri
 Väinö Oinonen (1897–1975), suomalainen kenraaliluutnantti ja divisioonan komentaja
 Yrjö Oinonen (1906–1949), kirjallisuudentutkija ja runoilija

Muuta
 Ryhmä Oinonen, suomalainen Woldemar Oinosen komentama sotatoimiyhtymä jatkosodan aikana
 Henkka Oinonen, kirjailija Heikki Turusen alter ego

Lähteet
Jondal

Jondal on kunta Hordalandin läänissä Norjassa. Jondalin kunta perustettiin vuonna 1846 erottamalla se Strandebarmin kunnasta. Tammikuussa 2013 tehdyn väestönlaskennan mukaan Jondalin kunnassa oli 1 046 asukasta.

Lähteet

Aiheesta muualla
Kvam

Kvam on kunta Hordalandin läänissä Norjassa. Kvamin kunta (silloinen Vikørin pitäjä) perustettiin 1. tammikuuta 1838. Osia Strandebarmin kunnasta liitettiin Kvamin kuntaan 1. tammikuuta 1965. Tammikuussa 2013 tehdyn väestönlaskennan mukaan Kvamin kunnassa oli 8 584 asukasta.

Lähteet 

Hordalandin läänin kunnat
Kvinnherad

Kvinnherad on kunta Hordalandin läänissä Norjassa. Kvinnheradin kunta (silloinen Kvindherred) perustettiin 1. tammikuuta 1838. Kuntaan liitettiin 1. tammikuuta 1965 koko Fjelbergin kunta, suurin osa Varaldsøyn kunnasta ja osia Skånevikin kunnasta. Tammikuussa 2013 tehdyn väestönlaskennan mukaan Kvinnheradin kunnassa oli 13 305 asukasta.

Lähteet 

Hordalandin läänin kunnat
Lindås

Lindås on kunta Hordalandin läänissä Norjassa. Lindåsin kunta (silloinen Lindaas) perustettiin 1. tammikuuta 1838. Masfjordenin kunta erotettiin Lindåsin kunnasta 1. maaliskuuta 1879 ja Austrheimin kunta 1. tammikuuta 1910. Koko Alversundin kunta ja osia Hamren sekä Hosangerin kunnista yhdistettiin Lindåsiin 1. tammikuuta 1964. Tammikuussa 2013 tehdyn väestönlaskennan mukaan Lindåsin kunnassa oli 14 820 asukasta.

Lähteet
Masfjorden

Masfjorden on kunta Hordalandin läänissä Norjassa. Masfjordenin kunta erotettiin omaksi kunnakseen Lindåsin kunnasta 1. maaliskuuta 1879. Tammikuussa 2013 tehdyn väestönlaskennan mukaan Masfjordenin kunnassa oli 1 696 asukasta.

Lähteet 

Hordalandin läänin kunnat
Meland

Meland on kunta Hordalandin läänissä Norjassa. Melandin saari erotettiin Alversundin kunnasta omaksi kunnakseen 15. lokakuuta 1923. Holsnøynin pohjoisosa liitettiin Melandiin Herdlan kunnasta 1. tammikuuta 1964. Tammikuussa 2013 tehdyn väestönlaskennan mukaan Melandin kunnassa oli 7 347 asukasta.

Lähteet 

Hordalandin läänin kunnat
Modalen

Modalen on kunta Hordalandin läänissä Norjassa. Modalenin kunta erotettiin Hosangerin kunnasta omaksi kunnakseen 1. tammikuuta 1910. Eksingedalenin keskiosa siirrettiin Modalenista Vaksdalin kuntaan 1. tammikuuta 1964. Tammikuussa 2013 tehdyn väestönlaskennan mukaan Modalenin kunnassa oli 383 asukasta.

Lähteet 

Hordalandin läänin kunnat
Odda

Odda on kunta ja kaupunki Hordalandin läänissä Norjassa. Oddan kunta erotettiin Ullensvangin kunnasta omaksi kunnakseen 1. heinäkuuta 1913. Røldalin kunta erotettiin Oddasta 1. tammikuuta 1964.

Lähteet

Aiheesta muualla

Norjan kaupungit
Os (Hordaland)

Os on entinen kunta Vestlandin läänissä (vuoteen Hordalandin läänissä) Norjassa. Osin kunta perustettiin 1. tammikuuta 1838. Kunnasta erotettiin omaksi kunnakseen Fusa vuonna 1856 ja Samnanger vuonna 1907. Vuonna 2020 Os ja Fusa liitettiin takaisin yhteen uudeksi Bjørnafjordenin kunnaksi. Osissa oli ennen kuntaliitosta noin 21 000 asukasta.

Lähteet 

Hordalandin läänin kunnat
Norjan entiset kunnat
Bombay (kissa)

Bombay on lyhytkarvainen kissarotu, joka luotiin Yhdysvalloissa vuonna 1958 parittamalla musta amerikan lyhytkarvainen ja ruskea burma. Kaikki pentueen pennut olivat mustia, mutta niillä oli burman hieno, silkkinen ja kiiltävä turkki. 

Bombayn luonteessa yhdistyvät burman ja amerikkalaisen lyhytkarvan parhaat puolet. Bombayt ovat kestäviä ja melko hiljaisia, ja ne kiintyvät helposti. Ne ovat kuitenkin perineet burmalaisilta esivanhemmiltaan taipumuksen olla omistajiaan kohtaan omistushaluisia sekä mustasukkaisia muista lemmikeistä ja lapsista. Bombayt eivät ole erityisen aktiivisia ja näyttävät viihtyvän hyvin sisätiloissa, kunhan niitä ei jätetä kovin kauaksi aikaa yksin. Ne tosin oppivat melko helposti kulkemaan taluttimessa. Bombayilla näyttää olevan erityisen tarkka kuulo. Ne höristävät korviaan hiljaisimmillekin äänille ja reagoivat voimakkaasti äkkinäiseen meluun. Bombay-rotuisilla kissoilla on joko tummankuparin-, kuparin- tai vihreänväriset silmät. Turkin kiiltävyys voi johtua kahdesta asiasta, joko valkoisia karvoja seassa tai muuten vain kiiltävä turkki. Bombayt ovat kovin ystävällisiä ja siksi ne usein seuraavat omistajaansa, odottavat ruokaa vain omistajaltaan ja kaipaavat myös rakkautta ja hellyyttä.

Aiheesta muualla

Kissarodut
Venstre (Norja)

Venstre () on norjalainen liberaalipuolue ja Norjan vanhin poliittinen puolue, joka on perustettu vuonna 1884. Venstre on "vasemmistoa" tarkoittavasta nimestään huolimatta sosiaaliliberaali, keskustalainen puolue, joka korostaa politiikassaan yksilönvapauksia, sosiaalista vastuuta ja ympäristökysymyksiä. Venstre on ollut yhtenäinen vuodesta 1988, kun siitä vuonna 1972 irtautunut Liberaali kansanpuolue () yhdistyi takaisin siihen.

Venstren puheenjohtajana toimi vuosina 2010–2020 Trine Skei Grande. Syyskuussa 2020 puolueen uudeksi puheenjohtajaksi valittiin Guri Melby.

Lähteet

Aiheesta muualla 

 Liberaalipuolue 

Liberaalit puolueet
Norjalaiset puolueet
Euroopan liberaalidemokraattinen puolue
Liberal International
Suosaari

Suosaari () on Puškinin piiriin kuuluva taajama ja kunnallishallintoalue Pietarin kaupungissa Venäjällä. Se sijaitsee 14 kilometriä kaupungin keskustasta etelään Pietarin ja Moskovan välisen maantien sekä Vitebskin rautatien risteyksessä. Radalla on samanniminen rautatieasema. Asukkaita on 15 800 henkeä (vuonna 2008).

Suosaaren taajama syntyi vuonna 1958 samannimisen sovhoosin yhteyteen. Nimensä se on saanut 7 kilometrin päässä Kusminkajoen varrella sijainneesta inkerinsuomalaisesta kylästä, joka kuului Venjoen seurakuntaan.

Nykyään Suosaaressa on suuria kuljetus- ja logistiikkakeskuksia. Teollisuusalueella toimii Toyota Motor Corporationin kokoonpanotehdas ja rakenteilla on General Motorsin tehdas. Alueelle suunnitellaan myös Suzukin kokoonpanotehdasta ja autonosien tuotantoa. Suosaaren sovhoosin toimintaa jatkaa vihanneksia, maitoa ja lihaa tuottava maatalousosuuskunta SPK Šušary.

Lähteet

Aiheesta muualla 

Suosaari Pietari-tietosanakirjassa 
Šušary.info 
Suosaaren maatalousosuuskunnan sivusto 

Venjoen kylät
Puškinin piiri
Øygarden

Øygarden on saaristokunta Hordalandin läänissä Norjassa. Øygardenin kunta muodostettiin 1. tammikuuta 1964 saarista, jotka kuuluivat ennen kunnan muodostamista Hjelmen ja Herdlan kuntiin. Tammikuussa 2013 tehdyn väestönlaskennan mukaan kunnassa oli 4 563 asukasta.

Lähteet 

Hordalandin läänin kunnat
Radøy

Radøy on kunta Hordalandin läänissä Norjassa. Radøyn kunta muodostettiin 1. tammikuuta 1964 osista Hordabøn, Mangerin, Sæbøn, Austrheimin ja Lindåsin kuntia. Tammikuussa 2013 tehdyn väestönlaskennan mukaan kunnassa oli 5 003 asukasta.

Lähteet 

Hordalandin läänin kunnat
Samnanger

Samnanger on kunta Hordalandin läänissä Norjassa. Samnangerin kunta erotettiin omaksi kunnakseen Osin kunnasta 1. tammikuuta 1907. Tammikuussa 2013 tehdyn väestönlaskennan mukaan Samnangerin kunnassa oli 2 434 asukasta.

Lähteet 

Hordalandin läänin kunnat
Rationalismi

Rationalismi on yleisesti järjen kannattamista korostava ajattelutapa. Järjellistä tietoa pidetään kokemusperäistä tietoa tärkeämpänä, toisin kuin empirismissä. Itsestäänselvyyksiä pidetään todellisempina kuin asioita, joista voidaan olla montaa eri mieltä. Rationalismi voidaan yhdistää talouselämään ja poliittiseen päätöksentekoon. Rationalismissa on ainakin kaksi suuntaa, Weberilainen malli ja normatiivinen rationalismi.

Historiallisesti osa uskonnottomista on kutsunut itseään rationalisteiksi eli järjen käytön kannattajiksi.

Rationalistien todellisuuskuvaan liittyy eräänlainen ajatus loogisuudesta. Raionalisteja ovat olleet René Descartes, Baruch Spinoza ja Gottfried Wilhelm Leibniz.

Lähteet

Katso myös 

 Rationalist International
 Skeptismi
 Vapaa-ajattelu

Rationalismi
Seulonnan keskeiset artikkelit

el:Ορθολογισμός
en:Rationalist movement
ro:Raţionalism
Stord

Stord on kunta ja kaupunki Hordalandin läänissä Norjassa. Kunnan pinta-ala koostuu pääosin Stordin saaren eteläosasta ja lähistön pikkusaarista. Stordin kunta sai kaupunkioikeudet vuonna 1997. Keskustelun jälkeen poliitikot päättivät, että koko kunnalle haetaan kaupunkioikeuksia, eikä pelkästään kunnan keskustaajama Leirvikille. Sijaintinsa takia Stordiin on aikoinaan ollut hankalat kulkuyhteydet, mutta nykyisin kulkeminen on nopeutunut maantietunneleiden, pikalauttojen ja siltojen ansiosta. 

Stord on Sunnhordalandin alueen ainut kaupunki ja maailman suurin kaupunki, jonka pääasiallinen kirjakieli on uusnorja.

Stordin kunta (silloinen Stordøen) perustettiin 1. tammikuuta 1838. Kunnasta on sen jälkeen erotettu kaksi kuntaa omikseen; Fitjar (Stordin saaren pohjoisosassa) vuonna 1860 ja Valestrand vuonna 1868. Tammikuussa 2013 tehdyn väestönlaskennan mukaan Stordin kunnassa oli 18 161 asukasta.

Lähteet

Aiheesta muualla

Norjan kaupungit
Baker Streetin metroasema

Baker Streetin metroasema on Lontoon metron metroasema. Asemalla kulkee Bakerloo-, Jubilee-, Circle-, Hammersmith & City- ja Metropolitan-linjojen junat. Asema on yksi maailman vanhimmista edelleen käytössä olevista metroasemista.

Asemalla on kymmenen laituria, enemmän kuin yhdelläkään toisella asemalla Lontoon metrossa.

Historia 
Metropolitan Railway avasi aseman 10. tammikuuta 1863. Vuosien varrella aseman kautta alkoi kulkea muitakin linjoja. 23. ja 30. toukokuuta 1973 asemalta löydettiin pommeja, jotka kuitenkin poistettiin turvallisesti.

Lähteet

Viitteet

Aiheesta muualla

 Transport in London: Baker Street 

City of Westminsterin metroasemat
Sihvonen

Sihvonen on suomalainen sukunimi, joka on muun muassa seuraavilla henkilöillä:

 Aleksi Sihvonen (s. 1984), Norther- ja Medicated -yhtyeiden laulaja
 Annika Sihvonen (s. 1993), ampumaurheilija
 Atte Sihvonen (s. 1996), jalkapalloilija
 Erland Sihvonen (1873–1967), Kiinassa toiminut lähetyssaarnaaja
 Iiris Sihvonen (1940–2010), pikaluistelija
 Jukka Sihvonen (s. 1953), elokuvatutkimuksen professori
 Jukka Sihvonen (s. 1967), pikajuoksija
 Kari Sihvonen (s. 1983), jääkiekkoilija
 Kari Sihvonen (s. 1980), kuvittaja ja sarjakuvapiirtäjä
 Karri Sihvonen (s. 1994), lentopalloilija
 Kerttu Sihvonen (1893–1978), rehtori ja naisasia-aktiivi
 Maarit Sihvonen, uimari
 Matti Sihvonen (1894–1968), yritysjohtaja ja osuustoimintamies, kauppaneuvos
 Matti Sihvonen (1932–2022), Kuopion hiippakunnan piispa
 Olavi Sihvonen (1918–1984), yhdistetyn hiihtäjä
 Petter Sihvonen (1831–1901), maanviljelijä ja valtiopäivämies
 Petteri Sihvonen (s. 1968), jääkiekkoilija, valmentaja ja urheilutoimittaja
 Riku Sihvonen (s. 1998), jääkiekkoilija
 Saara Sihvonen (s. 1992), malli
 Toni Sihvonen (s. 1971), jääkiekkoilija ja valmentaja
 Urho Sihvonen (1894–1954), jääkärieversti
 V. A. Sihvonen (1879–1932), valokuvaaja
 Väinö Sihvonen (1889–1939), kemisti ja Teknillisen korkeakoulun professori
Sund (Norja)

Sund on kunta Hordalandin läänissä Norjassa. Sundin kunta perustettiin 1. tammikuuta 1838. Kunnasta erotettiin Austevollin kunta omaksi kunnakseen 1. tammikuuta 1886. Tammikuussa 2013 tehdyn väestönlaskennan mukaan Sundin kunnassa oli 6 514 asukasta.

Lähteet

Aiheesta muualla

Sund (Norja)
Xiao Qin

Xiao Qin (s. 1. tammikuuta 1985 Jiangsu) on kiinalainen telinevoimistelija. Hän on erikoistunut hevoseen.

Xiao voitti olymipakultaa 2008 Pekingin kisoista sekä hevosella että joukkuekilpailussa. Vuonna 1990 telinevoimistelun aloittanut Xiao on saavuttanut MM-kisoissa yhteensä kuusi kultamitalia. Niin 2006 Århusissa kuin 2007 Stuttgartissakin hän voitti kultaa hevoselta ja joukkuekilpailusta. Lisäksi hän on voittanut MM-kultaa hevosella 2005 Melbournessa ja joukkuekilpailussa  2003 Anaheimissa. Hän on myös savuttanut hevosella MM-hopeaa 2001 Gentissä ja -pronssia 2002 Debrecenissä. Joukkuekultaa hän voitti myös vuonna 2006 Dohassa pidetyissä Aasian kisoissa.

Maailmancupissa Xiao on saavuttanut kahdeksan osakilpailuvoittoa. Hän on 164 senttimetriä pitkä ja painaa 55 kilogrammaa. Hän asuu Nanjingissä. Hänen valmentajanaan toimivat Huang Yubin ja Jing Weiguo.

Lähteet

Kiinalaiset telinevoimistelijat
Kiinalaiset olympiavoittajat
Vuonna 1985 syntyneet
Elävät henkilöt
Sveio

Sveio on kunta Hordalandin läänissä Norjassa. Sveion kunta erotettiin Finnåsin kunnasta vuonna 1861. Kunnasta erotettiin omaksi kunnakseen Vikebygd 1. tammikuuta 1902. Sveioon liitettiin 1. tammikuuta 1964 koko Valestrandin kunta ja Vikebygdin läntinen osa. Tammikuussa 2013 tehdyn väestönlaskennan mukaan Sveion kunnassa oli 5 400 asukasta.

Lähteet 

Hordalandin läänin kunnat
Tysnes

Tysnes on kunta Hordalandin läänissä Norjassa. Tysnesin kunta (silloinen Tysnæs) perustettiin 1. tammikuuta 1838. Kunta koostuu useasta Bergenin eteläpuolella sijaitsevasta saaresta, joista suurimmat ovat Tysnesøy (198 km²) ja Reksteren (37 km²). Tammikuussa 2013 tehdyn väestönlaskennan mukaan Tysnesin kunnassa oli 2 736 asukasta.

Lähteet

Aiheesta muualla
Ullensvang

Ullensvang on kunta Hordalandin läänissä Norjassa. Ullensvangin kunta syntyi, kun vuonna 1869 kunnan nimi muutettiin Kinsarvikista Ullensvangiksi. Myöhemmin, 1. heinäkuuta 1913 Kinsarvik ja Odda erotettiin kunnasta omiksi kunnikseen. Suurin osa Kinsarvikin kunnasta yhdistettiin Ullensvangiin 1. tammikuuta 1964, ja koko Eidfjordin kunta oli yhdistettynä kuntaan 1. tammikuuta 1964 – 1. tammikuuta 1977. Tammikuussa 2013 tehdyn väestönlaskennan mukaan Ullensvangin kunnassa oli 3 403 asukasta.

Lähteet

Aiheesta muualla
Ulvik

Ulvik on kunta Hordalandin läänissä Norjassa. Ulvikin kunta syntyi vuonna 1858, kun Granvinin kunnan nimi muutettiin Ulvikiksi. Myöhemmin, 1. toukokuuta 1891, Granvin ja Eidfjord erotettiin Ulvikin kunnasta omiksi kunnikseen. Tammikuussa 2013 tehdyn väestönlaskennan mukaan Ulvikin kunnassa oli 1 113 asukasta.

Lähteet

Aiheesta muualla
Vaksdal

Vaksdal on kunta Hordalandin läänissä Norjassa. Vaksdalin kunta muodostettiin 1. tammikuuta 1964 osista Bruvikin, Evangerin ja Modalenin kuntia. Tammikuussa 2013 tehdyn väestönlaskennan mukaan Vaksdalin kunnassa oli 4 132 asukasta.

Lähteet 

Hordalandin läänin kunnat
Tvedestrand

Tvedestrand on Norjan kaupunki ja kunta Itä-Agderin läänissä maan eteläosassa. Sen naapureita ovat Arendal lännessä ja Risør idässä. Kunta rajoittuu myös Frolandiin, Åmliin ja Vegårsheihin. Kunta sai nykyiset rajansa vuonna 1960, jolloin aiemmat Dypvågin ja Holtin kunnat yhdistyivät silloisen luotsipaikka () Tvedestrandin kanssa. Tammikuussa 2013 tehdyn väestönlaskennan mukaan Tvedestrandin kunnassa oli 6 064 asukasta.

Lähteet

Aiheesta muualla

Norjan kaupungit
Itä-Agderin läänin kunnat
Lampedusa e Linosa

Lampedusa e Linosa on Välimerellä Pelagisilla saarilla sijaitseva Italian kunta, joka kuuluu sisilialaiseen Agrigenton maakuntaan. Kunnan pinta-ala on noin 25 neliökilometriä ja asukkaita siellä on vajaat 7 000. 

Lampedusa e Linosa sijaitsee keskellä Sisiliansalmea noin 300 kilometriä etelään Sisilian pääkaupungista Palermosta ja 220 kilometriä lounaaseen Agrigenton kaupungista. Kuntaan kuuluvat Lampedusan ja Linosan saaret sekä asumaton Lampione. Kunnan asutuskeskuksia ovat Lampedusa, Linosa, Cala Creta, Cala Francese, Grecale ja Terranova.

Lampedusa e Linosan suojeluspyhimys on neitsyt Maria. Lampedusa e Linosan asukkaasta käytetään italiaksi nimitystä lampedusani e linosani.

Lampedusan ja Linosan saarille pääsee Sisiliasta lautalla Porto Empedoclen satamasta, läheltä Agrigentoa. Kantosiipialuksella saarille pääsee kesäkuusta syyskuuhun. Lampedusassa on myös pieni kansallinen lentoasema, mutta sitä kautta saarelle pääsee ainoastaan kesäkuusta syyskuuhun. Lentoja Lampedusalle on muun muassa Trapanista, Palermosta, Milanosta ja Roomasta.

Lähteet

Aiheesta muualla 

 Kunnan kotisivut 

Agrigenton maakunnan kunnat
Risør

Risør on Norjan kaupunki ja kunta Itä-Agderin läänissä maan eteläosassa Skagerrakin rannikolla. Sen naapureita ovat Tvedestrand lounaassa, Vegårshei ja Gjerstad luoteessa ja Kragerø koillisessa. Kunta sai nykyiset rajansa vuonna 1964, jolloin Risør yhdistyi silloisen Søndeledin kunnan kanssa.

Paikannimi Risør juontaa juurensa Risøya-nimisestä saaresta kaupungin ulkopuolella, jossa kasvaa tiheästi risukkoa. Vuoteen 1905 saakka paikasta käytettiin nimitystä Øster-Riisøer, kunnes Risør-nimi tuli viralliseksi nimeksi. Risørin lempinimi on "Skagerrakin valkoinen kaupunki" () ja kaupungista löytyykin Sørlandetille tunnusomaisia historiallisia puutaloja, jotka ovat koko Euroopan mittakaavassa hyvin säilyneitä.

Lähteet

Aiheesta muualla

Norjan kaupungit
Itä-Agderin läänin kunnat
Liberaali foorumi

Liberaali foorumi (, lyh. LIF) oli liberaali puolue Itävallassa. Puolue lakkautettiin tammikuussa 2014 kun se liitettiin uuteen NEOS-puolueeseen.

Puolueen perustivat 4. helmikuuta 1993 Itävallan Vapauspuolueessa FPÖ:ssä vähemmistöön jääneet ja siitä eronneet liberaalit, mukaan lukien viisi Itävallan parlamentin jäsentä. Puolueen ensimmäiseksi puheenjohtajaksi valittiin Heide Schmidt, joka toimi Itävallan parlamentin 3. puhemiehenä vuoteen 1994 asti.

Eron taustalla olivat kasvavat erimielisyydet FPÖ:n liberaalisen ja nationalistisen siiven välillä. Puolueen entisen puheenjohtajan
Norbert Stegerin menetettyä asemansa Jörg Haiderille puolueen linja oli siirtynyt liberaalista
nationalistiseen suuntaan. Puolueen liberaalit saivat lopulta tarpeekseen, kun Haider käynnisti kansalaisadressin keruun siirtolaisia vastaan (niin sanottu "Österreich Zuerst Volksbegehren" eli "Itävalta ensin -kansanäänestys"), ja päättivät perustaa klassiseen liberalismiin perustuvan uuden puolueen.

Peruskirjansa mukaan Liberaali foorumi kannattaa liberalismia ja vapaata markkinataloutta. Sen tavoitteisiin kuuluvat mm. valtionyhtiöiden yksityistäminen, kannabiksen laillistaminen, homoseksuaalien tasa-arvo, kauppojen aukioloaikojen vapauttaminen sekä asevelvollisuuden korvaaminen ammattiarmeijalla.

Liberaalin foorumin nykyinen puheenjohtaja on Alexander Zach. Puolue on Liberaalin internationaalin ja Euroopan liberaalidemokraattisen puolueen jäsen.

Vuoden 1994 parlamenttivaaleissa Liberaali foorumi sai 6,0 % äänistä ja 11 parlamenttipaikkaa, vuoden 1995 vaaleissa 5,5 % ja 10 paikkaa, vuoden 1999 vaaleissa 3,7 % äänistä jääden 4 % äänikynnyksen alle ja ilman paikkoja, ja vuoden 2002 vaaleissa 1,0 % jääden jälleen ilman paikkoja. Vuoden 2006 vaaleissa puolue ei asettanut omia ehdokkaita, mutta sen puheenjohtaja Alexander Zach valittiin parlamenttiin Itävallan sosiaalidemokraattisen puolueen listoilta.

Puolue ilmoitti asettavansa omia ehdokkaita vuoden 2008 parlamenttivaaleissa. Sen ehdokaslistan kärkiehdokkaana oli entinen puheenjohtaja Heide Schmidt. Liberaali foorumi tavoiteli pääsyä kolmen puolueen koalitioon, jossa ei olisi mukana FPÖ:tä tai BZÖ:tä. Se ei kuitenkaan ylittänyt äänikynnystä.

Parlamenttivaalien tulokset

Aiheesta muualla 

Liberales Forum 

Itävaltalaiset puolueet
Klassisliberaalit puolueet
Bykle

Bykle on Norjan kunta ja taajama Itä-Agderin läänin sisämaassa Setesdalissa. Sen rajanaapureita ovat pohjoisessa Vinje, idässä Tokke, etelässä Valle, Sirdal ja Forsand ja lännessä Hjelmeland ja Suldal. Kunnassa on kaksi yhtä suurta taajamaa, Hovden ja Byklen kirkonkylä. Kunnan pääelinkeinot ovat vesivoiman tuotanto ja matkailu. Byklessä on yli 2 000 vapaa-ajan asuntoa, joista lähes kaikki sijaitsevat Hovdenin hiihtokeskuksessa. Suurin osa kunnan pinta-alasta sijaitsee 1 000–1 200 m:n korkeudella, korkein huippu Sæbyggjenuten nousee 1 507 metriä merenpinnan yläpuolelle. Tammikuussa 2013 tehdyn väestönlaskennan mukaan Byklen kunnassa oli 929 asukasta.

Lähteet

Aiheesta muualla
Bygland

Bygland on Norjan kunta ja taajama Setesdalissa Itä-Agderin läänissä. Sen rajanaapureita ovat pohjoisessa Valle, idässä Fyresdal ja Åmli, etelässä Froland ja Evje og Hornnes ja lännessä Åseral, Kvinesdal ja Sirdal. Bygland on pinta-alaltaan Itä-Agderin toiseksi suurin kunta. Sen pinta-alasta noin 80 % on tunturia, suota, vesistöjä, laitumia ja hyödyntämiskelvotonta metsää. Suurin osa pinta-alasta on yli 700 metrin korkeudella, alimpana sijaitsevat Otra ja Byglandsfjorden, 200 metrin korkeudella. Korkein kohta on Røynelifjellet, 1 162 metriä merenpinnasta.

Tammikuussa 2013 tehdyn väestönlaskennan mukaan Byglandin kunnassa oli 1 207 asukasta.

Lähteet

Aiheesta muualla

Itä-Agderin läänin kunnat
Pyhän Andreaan kirkko

Pyhän Andreaan kirkko tai Pyhän Andreaksen kirkko on muun muassa seuraavien kirkkojen nimi:

 Pyhän Andreaan kirkko, kirkko Oulussa
 Pyhän Andreaan kirkko, kirkko Vantaalla
 Pyhän Andreaksen kirkko, kirkko Kemiössä
 Pyhän Andreaksen kirkko, kirkko Käkisalmessa
 Pyhän Andreaksen kirkko, ortodoksinen kirkko Rovaniemellä
 Pyhän Andreaan kirkko, kirkko Chew Magnassa, Somersetissä Englannissa
 Pyhän Andreaksen katedraali, Kanadassa Victorian kaupungissa
 Apostoli Andreaksen ja Pyhän Nikolaoksen kirkko, kirkko Petsamon Parkkinassa
 Pyhän Andreaan kirkko, kirkko Patraksessa Kreikassa
Mike Rowe

Michael Gregory "Mike" Rowe (s. 18. maaliskuuta 1962 San Francisco Kalifornia) on Yhdysvalloista kotoisin oleva tv-persoona, joka tunnetaan erityisesti juontamastaan sarjasta Likaiset työt ().

Mike Rowe opiskeli Overlean lukiossa, myöhemmin hän valmistui Towson Universityn yliopistossa, Marylandissa.

Tv-ura 
Mike Rowe työskentelee Discovery Channelille juontaen ohjelmia Hengenvaarallinen saalis (), American Chopper sekä Likaiset työt, jossa hän aloitti vuonna 2003.

Vuonna 2006 hän juonsi viikoittaista Shark Week 2006:a.

Mike Rowen ensiesiintyminen Discovery-kanavalla tapahtui ohjelmassa Valley of the Golden Mummies. Hän on myös Likaiset työt -sarjan päähenkilö.

Yhdysvaltalaiset juontajat
Vuonna 1962 syntyneet
Elävät henkilöt
Leszek Blanik

Leszek Robert Blanik (s. 1. maaliskuuta 1977 Wodzisław Śląski) on puolalainen telinevoimistelija. Blanik on keskittynyt lähes yksinomaan hyppyyn, missä hän on kilpaillut kansainvälisellä tasolla yli kymmenen vuoden ajan ja voittanut olympiakultaa sekä maailman- ja euroopanmestaruuden.

Blanik on saavuttanut lukuisia arvokisamitaleita hypystä. Ensimmäisen mitalinsa, väriltään hopeisen, hän saavutti 1998 EM-kisoista Pietarista. EM-kisoista hän on lisäksi saavuttanut pronssia 2004 Ljubljanasta. 2002 Patraksessa hän oli viides ja 2007 Amsterdamissa kuudes. Ensimmäisissä olympiakisoissaan Sydneyssä 2000 Blanik saavutti pronssia, mutta Ateenan kisoihin neljä vuotta myöhemmin hän ei selviytynyt. Vuoden 2007 kultamitalinsa lisäksi Blanik on saavuttanut MM-kisoista kaksi hopeamitalia. 2002 Debrecenissä hypyn loppukilpailu oli eräs historian tasaisimmista ja tiukimmista. Blanik teki toisessa hypyssään ensimmäisenä ihmisenä maailmassa Tsukaharan kahdella takaperinvoltilla taittaen, minkä Kansainvälinen voimisteluliitto sittemmin nimesi hänen mukaansa, mutta jäi hopealle. Myös 2005 MM-kisoissa Melbournessa hän saavutti hopeaa.   

Pitkän aikaa maailman huipulla kilpaillut Blanik voitti ensimmäisen arvokisakultansa vasta vuonna 2007 Stuttgartin MM-kisoissa. Hypyn kultamitaliputki sai jatkoa seuraavana vuonna EM-kisoissa Lausannessa. ja elokuussa Pekingin olympialaisissa, missä hän saavutti tasapisteet 16,537 Ranskan Thomas Bouhailin kanssa, mutta voitti kilpailun pistekeskiarvojen ja suorituspisteiden vertailussa. Blanik oli kisojen ainoa ei-kiinalainen miesten telinevoimistelun kultamitalisti. Olympiakulta oli myös Puolan historian ensimmäinen telinevoimistelussa.

Maailmancupissa Blanik on saavuttanut urallaan kuusi voittoa ja kaikkiaan 13 mitalisijaa. Maailmancupin finaalissa hän on ollut parhaillaan toinen, Stuttgartissa vuonna 2002. Puolan mestaruuden Blanik on voittanut urallaan kahdeksan kertaa (1994-1998, 2001-2003).

Lähteet

Aiheesta muualla
 Leszek Blanikin kotisivut
Blanik(holvi animaatio)

Puolalaiset telinevoimistelijat
Puolalaiset olympiavoittajat
Vuonna 1977 syntyneet
Elävät henkilöt
Katri Kortesuo

Ida Sofia Kulovuori, kirjailijanimi Katri Kortesuo (sukunimi aikaisemmin Kuhlberg; 18. lokakuuta 1858 Tampere – 7. kesäkuuta 1941 Tampere) oli suomalainen opettaja ja kirjailija. Hän käytti myös nimimerkkiä Isko. Kulovuori toimi Tampereella kansakoulun opettajana vuosina 1884–1925.

Teoksia 
 Kokkovuorella : näytelmä 1:ssä näytöksessä.  U. W. Telén ja K., Kuopio 1901, 2. painos 1911 (nimimerkillä Isko)
 Sirkka, romaani.   Otava 1910
 Vihdoin selvillä, romaani.   Otava 1912
 Elsa : viisinäytöksinen näytelmä.   Otava 1916

Kirjallisuutta 
 Kari Aronpuro (toim.): Augustan tanssikenkä :  Eräitä Pirkanmaalla eläneitä kynäniekkoja 1811-1942.  Pirkkalaiskirjailijat ry, 2003 ISBN 952-91-6538-2

Lähteet 
 Suomen kirjailijat tietokanta 
 Pirkanmaalaista kaunokirjallisuutta: Katri Kortesuo

Suomalaiset kirjailijat
Vuonna 1858 syntyneet
Vuonna 1941 kuolleet
Punaisessa talossa

Punaisessa talossa on suomalaislaulaja Simo Silmun kolmas sooloalbumi. Se julkaistiin 20. elokuuta 2008 levymerkillä Warner Music Finland.

Albumi nousi Suomen virallisen listan sijalle 4.

Kappaleet 
 Punaisessa talossa
 Elä vielä
 Lainaa
 Taivaan tuhat kynttilää
 Marja-Leena
 Onnenkitara
 Tää ei oo rakkautta ainakaan
 Ei enempää
 Tavallinen mies tarvii tavallisen emännän
 Jenni
 Helposti syttyvää
 Mennyttä

Lähteet 

Vuoden 2008 albumit
Simo Silmun albumit
NBA-kausi 2005–2006

NBA-kausi 2005–2006 oli NBA-liigan 60. kausi. Runkosarja käynnistyi 1. marraskuuta 2005 ja päättyi 19. huhtikuuta 2006. Tämän jälkeen käynnistyneiden pudotuspelien viimeinen finaaliottelu pelattiin 20. kesäkuuta 2006, jolloin Miami Heat voitti seurahistoriansa ensimmäisen mestaruuden.

Tapahtumia

 Kauden alusta otettiin käyttöön uusi pukeutumisetiketti.
 Miami Heat voitti historiansa ensimmäisen mestaruuden. Kyseessä oli NBA:n historian kolmas kerta, kun finaalisarjassa 0–2 tappiolla ollut joukkue vie mestaruuden.
 Tähdistöottelu pelattiin 19. helmikuuta 2006 Houstonissa. Idän joukkue voitti 122–120 ja ottelun parhaana pelaajana palkittiin LeBron James.
 Hurrikaani Katrinan aiheuttamien tuhojen vuoksi New Orleans Hornets pelasi 41 kotiottelustaan 32 Oklahoma Cityssä, 6 Louisiana State Universityn hallissa ja vain kolme omalla kotiareenallaan.
 22. tammikuuta 2006 Los Angeles Lakersin Kobe Bryant teki 81 pistettä ottelussa Toronto Raptorsia vastaan. Kyseessä on kaikkien aikojen toiseksi suurin yhden ottelun pistesaldo Wilt Chamberlainin 100 pisteen ottelun jälkeen.
 koukkueet jäädyttivät Scottie Pippenin (Chicago Bulls), Karl Malonen (Utah Jazz), ja Reggie Millerin (Indiana Pacers) pelinumerot.
 Runkosarjan viimeisenä päivänä Seattlen Ray Allen rikkoi NBA:n ennätyksen runkosarjan aikana tehtyjen kolmen pisteen heittojen määrässä. Uusi ennätys on nyt 269.
 Kaikki viisi keskisen divisioonan joukkuetta pääsivät pudotuspeleihin. Sama on viimeksi sattunut kaudella 1985–1986.

Runkosarja

V=voitot, H=häviöt, V%=voittoprosentti, *=divisioonansa voittaja

Pelaajatilastot

Pudotuspelit

Palkitut pelaajat

 Arvokkain pelaaja (MVP): Steve Nash, Phoenix Suns
 Vuoden tulokas: Chris Paul, New Orleans Hornets
 Vuoden puolustuspelaaja: Ben Wallace, Detroit Pistons
 Paras kuudes pelaaja: Mike Miller, Memphis Grizzlies
 Kehittynein pelaaja: Boris Diaw, Phoenix Suns
 Vuoden valmentaja: Avery Johnson, Dallas Mavericks
 Finaalien MVP: Dwyane Wade, Miami Heat

NBA-kaudet
Vuoden 2005 koripallo
Vuoden 2006 koripallo
Toukolan Teräs

Toukolan Teräs (ToTe) on vuonna 1932 (Toukolan Teräs ry) Helsingin Toukolassa perustettu oleva urheiluseura, jossa harrastettavat lajit ovat vaihdelleet eri vuosina.

Nykypäivä 
Seurassa toimii jalkapallo-, salibandy-, pöytätennis-, naisvoimistelu-, kuntoliikunta- ja veteraanijaokset. Seuran puheenjohtajana toimii Ritva Kima. 

ToTen salibandyn miesten edustusjoukkue pelaa kaudella 2019–2020 toisessa divisioonassa tasolla B  ja jalkapallon edustusjoukkue pelaa Suomen Palloliiton Uudenmaan piirin kolmannessa divisioonassa.

Historia 
Seuran perustavssa kokouksessa 6.9.1932 Annalan kentällä Helsingissä oli paikalla lähinnä läheisen Arabian tehtaan työläisiä. Todennäköisesti joukossa oli myös niitä, jotka poikavuosina ennättivät urheilla Toukolan Kirin tai Toiveen riveissä ja joiden mielissä oli jo pitkään itänyt ajatus urheiluseuran perustamisesta. Johto uskottiin kahden menestyneen työläisurheilijan käsiin. Jussi Mäkinen oli aikoinaan ollut TUL:n ja koko Suomenkin parhaita kestävyysjuoksijoita. Hugo Nurmio oli taas kunnostautunut nyrkkeilyssä ja oli onnistunut lyömään kehässä itsensä Gunnar Bärlundinkin. Aktiiviura oli molemmilla jo kuitenkin takanapäin. Hugo Nurmio kertoo näin:

"Toukolalaiset pikkupojat pitivät nyrkkeilykilpailut Annalan yläkentällä ja jotkut niistä pikkupojista tunsivat minut, että olen nyrkkeilijä ja kehätuomari, ja he pyysivät minut kehätuomariksi nyrkkeilykilpailuihin. Näissä kilpailuissa pojat olivat keränneet salaa pääsymaksua, ja poliisi oli saanut tietää asiasta. Poliisi tuli luokseni ja sanoi, että mitä tällainen salainen urheilukilpailu - perustakaa reilusti yksi urheiluseura, sillähän te pääsette tästä hommasta".

Toukolan Teräs hyväksyttiin TUL:n jäsenenä yhdistysrekisteriin 23.12.1932 Toukolan V. & U:seura Teräs -nimisenä yleisseurana. Vuosina 1932-1939 seurassa harrastettiin mm. hiihtoa, jalkapalloa, nyrkkeilyä, painia, pesäpalloa, pyöräilyä ja yleisurheilua. Lisäksi nuorille ja naisille oli omat jaoksensa ja seurassa toimi huvitoimikunta ja järjestysvaliokunta.

Jäseniä keskimäärin
1932-1939: 157
1940-1949: 245
1950-1959: 363
1960-1969: 432
1970-1979: 578
1980-1989: 570

Johtokunnan puheenjohtajat:
Hugo Nurmio (1932-1952)
Jussi Mäkinen (1953-1954)
Mauri Reutsalo (1955-1957, 1961, 1969, 1975)
Unto Kujanpää (1958, 1965)
Pentti Mäkinen (1959-1960, 1962-1964, 1966-1968, 1970, 1974)
Kauko Aittomäki (1971-1972)
Veikko Hämäläinen (1973)
Risto Niironen (1976-1989)
Sakari Kuismin (1990-1992)

Lähteet
Kalervo Ilmanen, Teräksinen Linja - Toukolan Teräs 60 vuotta 1932-1992

Viitteet

Aiheesta muualla
http://www.toukolanteras.fi

Suomalaiset jalkapalloseurat
Toukola
Helsinkiläiset urheiluseurat
Vuonna 1932 perustetut urheiluseurat
3
Hietala

Hietala on suomalainen sukunimi, joka on muun muassa seuraavilla henkilöillä:

 Aki Hietala (s. 1974), iskelmälaulaja, musiikinopettaja ja filosofian maisteri
 Andreas Hietala (s. 1984), salibandyn pelaaja
 Anitta Hietala (s. 1965), pikajuoksija
 Antti Hietala (s. 1958), teatteriohjaaja 
 Eero Hietala (1920–2004), kirjailija
 Elina Hietala (s. 1951), näyttelijä
 Hanna Hietala (1911–1977), Argentiinassa siepattu ja kadonnut suomalainen siirtolainen
 Harri Hietala (s. 1982), lentopalloilija
 Henri Hietala (s. 2001), jääkiekkoilija
 Kaisa Hietala, yritysjohtaja
 Kalervo Hietala (s. 1938), pikaluistelija
 Leila Hietala-Hämäläinen (s. 1934), kuvanveistäjä
 Marco Hietala (s. 1966), muusikko
 Marjatta Hietala (s. 1943), historian professori, kaupunki- ja innovaatiohistorian tutkija
 Mirjami Hietala (s. 1944), psykoterapeutti ja kirjailija
 Nelli Hietala (s. 1981), kirjailija
 Paavo Hietala (1919–1984), painija
 Pekka Hietala (1904–1995), yrittäjä, liikenneneuvos
 Pertti Hietala (1930–2010), kansanedustaja (SDP) ja kaupunginjohtaja, kaupunkineuvos
 Raimo Hietala (s. 1946), pikaluistelija
 Toivo Hietala (1898–1974), poliitikko (Kokoomus)
 Utti Hietala (s. 1983), kehonrakentaja 
 Veijo Hietala (s. 1950), Turun yliopiston elokuvatutkimuksen lehtori 
 Zachary Hietala (s. 1962), kitaristi
Scars on Broadway (albumi)

Scars on Broadway on yhdysvaltalaisen rock-yhtyeen Scars on Broadwayn esikoisalbumi, joka julkaistiin vuonna 2008. Yhtye koostuu entisistä System of a Downin jäsenistä Daron Malakianista ja John Dolmayanista.

Kappaleet
Kaikki kappaleet kirjoittanut Daron Malakian.

Bonuskappaleet

Japanin versio
<li>

iTunesin versio
<li>"Scars on Broadway" (instrumentaali versio)
<li>"They Say" (musiikkivideo)

Tekijät

Yhtyeen kokoonpano
 Daron Malakian – laulu, kitara, basso, koskettimet, tuottaja
 John Dolmayan – rummut

Tuotanto
 Dave Schiffman – tekniikka
 John Sukas Cranfield – digitaalinen editointi
 Ryan Williams – miksaus
 Eddy Schreyer – masterointi
 Vartan Malakian – kansitaide

Listasijoitukset

Lähteet

Vuoden 2008 esikoisalbumit
Yhdysvaltalaiset alternative metal -albumit
Yhdysvaltalaiset kokeelliset rockalbumit
Villarica

Villarica on Pelle Miljoonan kymmenes kaunokirjallinen teos. WSOY julkaisi sen syksyllä 2008.

Kirja sisältää Pelle Miljoonalle ominaisen romanttisen vaellustarinan, joka sijoittuu Chileen. Mukana on kaunista maisemakuvausta ja räiskyviä hahmoja.

Lähteet 

 Kirja WSOY:n sivuilla

Pelle Miljoonan kirjat
Vuoden 2008 kirjat
Bolt

Bolt voi tarkoittaa muun muassa seuraavia:

Henkilöitä
Andrew Bolt (s. 1959), australialainen  journalisti, kolumnisti, radiokommentaattori, blogisti ja televisiojuontaja
Robert Bolt (1924–1995), brittiläinen näytelmäkirjailija ja elokuvakäsikirjoittaja
Tommy Bolt (1918–2008), yhdysvaltalainen golfaaja
Usain Bolt (s. 1986), jamaikalainen pikajuoksija

Muita merkityksiä
Bolt, Disney-yhtiön animaatioelokuva vuodelta 2008
Bolt, videopeli

da:Bolt
Saippuoitumisluku

Saippuoitumisluku kertoo, kuinka monta milligrammaa kaliumhydroksidia kuluu yhden rasvagramman rasvojen neutraloimiseen ja esterien saippuoitumiseen. Esimerkiksi soijaöljyn saippuoitumisluku on 192 ja kookosöljyn välillä 248–265, mikä tarkoittaa sitä, että gramman soijaöljyä saippuoimiseen tarvitaan 192 milligrammaa kaliumhydroksidia ja gramman kookosöljyä 248-265 milligrammaa.

Saippuoitumisluvun määrittelee kaava 1000*m(KOH)/m(rasva).

Aiheesta muualla
Helsinki.fin kemianopettajan aineistot: Saippuoitumisluku

Analyyttinen kemia
Siperiankissa

Siperiankissa on kissarotu, joka tunnetaan myös siperialaisena metsäkissana. Se on metsäkissojen roturyhmän jäsen. Muita ryhmän rotuja ovat maine coon ja norjalainen metsäkissa. Nämä rodut kestävät rankkojakin olosuhteita. Siperiankissa oli jo hävitä kokonaan, mutta kaksi itsenäisesti toiminutta amerikkalaista kasvattajaa sai rodun elvytettyä. Ensimmäinen siperiankissa tuotiin Suomeen vuonna 1992, minkä jälkeen rodun suosio on kasvanut vuosi vuodelta. Suomessa siperiankissoja oli vuonna 2014  noin 500,  ja rotuyhdistyksiä on perustettu kaksi.

Luonne

Kissaliitto kuvaa rotua seuraavasti: ystävällinen, älykäs ja ihmisiin kiintyvä rotu, mutta sillä riittää myös omaa tahtoa. Se on leikkisä, aktiivinen, hyvä kiipeilijä ja hyppääjä. 

Siperiankissa sopeutuu hyvin sisäkissaksi ja viihtyy hyvin lasten, muiden kissojen ja lemmikkien seurassa.

Ulkonäkö

Siperiankissat kuuluvat puolipitkäkarvaisiin kissoihin. Niillä on paksu aluskarva ja päällysturkki, joka suojaa sateelta. Kesäturkki ja talviturkki eroavat suuresti toisistaan kesäturkin ollessa huomattavasti lyhyempi. Siperiankissan kehittyminen täysikasvuiseksi vie 4–5 vuotta. Siperiankissat, maine coonit ja norjalaiset metsäkissat ovat niin kutsuttuja luonnollisia rotuja, eli ihminen ei ole juurikaan puuttunut niiden pääpiirteisiin. Muun muassa juuri tästä syystä rotu on melko terve. Yhä edelleen on mahdollista rekisteröidä noviisiksi kissa, joka on syntynyt tietyllä alueella Venäjällä. Siperiankissa on kooltaan keskikokoinen tai suuri, urokset ovat naaraita isompia. Siperiankissan pää on hieman leveä, ja profiilissa on kevyt painauma. Korvat ovat pienet ja sijaitsevat kaukana toisistaan. Tassut ovat suuret ja pyöreät. Kaikki silmien värit ovat sallittuja, mutta vihreä on etusijalla. Kaikki värit on hyväksytty paitsi naamiovärit (oma rotunsa Neva masquerade), suklaa, kaneli, lila ja beige eikä valkoisen määrää ole rajattu. Siperiankissa on jaettu yhdeksään väriryhmään kuten maine coon, norjalainen metsäkissa ja turkkilainen angora.

Lähteet

Aiheesta muualla

 Suomen Siperiankissat ry
 Siperiankissan Ystävät ry (SIBY ry)
 FIFe:n rotumääritelmä  
 CFA:n rotumääritelmä 
 TICA:n rotumääritelmä  
 AACE:n rotumääritelmä  
 ACFA:n rotumääritelmä  
 ACF:n rotumääritelmä  

Kissarodut
Seulonnan keskeiset artikkelit
Daler Mehndi

Daler Singh (s. 18. elokuuta 1967 Patna, Bihar, Intia), tunnetaan nimellä Daler Mehndi, on intialainen laulaja.

Mehndi aloitti laulamaan kuusivuotiaana, kun hänen vanhempansa palkkasivat hänelle musiikkiopettajan. Vuonna 1986 hän meni naimisiin ja sai kolme lasta. Vuonna 1995 ilmestyi Mehndin ensimmäinen levy Bolo Ta Ra Ra, joka myi puoli miljoonaa kappaletta ensimmäisen neljän kuukauden aikana. Levyä on sittemmin myyty yli 20 miljoonaa kopiota. Hänen laulunsa ”Tunak Tunak Tun” on hänen tunnetuin ainakin pelimaailmassa, sillä World of Warcraftissa hänen tanssiaan kappaleessa ”Tunak Tunak Tun” käytettiin miespuolisten draenei-hahmojen tanssianimaatioon. Mehndi on lahjoittanut 85 miljoonaa rupiaa Delhin katujen puhdistamiseksi.

Lähteet

Aiheesta muualla 
 Daler Mehndin nettisivu

Intialaiset laulajat
Vuonna 1967 syntyneet
Elävät henkilöt
Birkenes

Birkenes on kunta Itä-Agderin läänissä Norjassa. Se erotettiin Tveitin kunnasta omaksi kunnakseen 1. tammikuuta 1838. Kuntaan liitettiin Herefossin ja Vegusdalin kunnat 1. tammikuuta 1967. Tammikuussa 2013 tehdyn väestönlaskennan mukaan Birkenesin kunnassa oli 4 936 asukasta.

Lähteet

Itä-Agderin läänin kunnat
Froland

Froland on kunta Itä-Agderin läänissä Norjassa. Hallinnollinen keskus on Blakstadin taajama.

Frolandin kunta erotettiin Øyestadin kunnasta omaksi kunnakseen vuonna 1850. Kuntaan yhdistettiin Myklandin kunta 1. tammikuuta 1967. Tammikuussa 2013 tehdyn väestönlaskennan mukaan Frolandin kunnassa oli 5 425 asukasta.

Lähteet

Itä-Agderin läänin kunnat